REGLAMENT DE FUNCIONAMENT INTERN DE LA COMISSIÓ ACADÈMICA DE POSTGRAU DE LA FACULTAT DE FILOSOFIA I LLETRES - Butlletí Oficial Universitat d'Alacant



[Ir a contenido](#contenido-pagina)



Barra Sede Electrónica, correo y UACloud

[Universidad de Alicante / Universitat d'AlacantUniversidad de Alicante](https://www.ua.es/es)
==============================================================================================

Menú
 Leer

Cerrar menú

* [Sede Electrónica](https://seuelectronica.ua.es/)
* [Webmail](https://www1.webmail.ua.es/login0.php3?idi=es)
* [UACloud CV](https://cvnet.cpd.ua.es/uacloud/home/indexVerificado)

Sede Electrónica, correo y UACloud en el móvil



Selector de idiomas

* [Idioma](#)
  + [Español](/es/acuerdo/1714)
  + [Valencià](/va/acuerdo/1714)






Selector de idioma

Leer

* [Español](/es/acuerdo/1714)
* [Valencià](/va/acuerdo/1714)

Selector de idiomas





Sede Electrónica, correo y UACloud

[![Universitat d'Alacant](https://web.ua.es/secciones-ua/images/layout/logo-ua.jpg)](https://www.ua.es/va/index.html)

* [Seu Electrònica](https://seuelectronica.ua.es/)
* [Webmail](https://www1.webmail.ua.es/login0.php3?idi=va)
* [UACloud CV](https://cvnet.cpd.ua.es/uacloud/home/indexVerificado)





REGLAMENT DE FUNCIONAMENT INTERN DE LA COMISSIÓ ACADÈMICA DE POSTGRAU DE LA FACULTAT DE FILOSOFIA I LLETRES[Butlletí Oficial Universitat d'Alacant](/ca/Publicacion)
====================================================================================================================================================================

Secretaria General

Butlletí Oficial Universitat d'Alacant





REGLAMENT DE FUNCIONAMENT INTERN DE LA COMISSIÓ ACADÈMICA DE POSTGRAU DE LA FACULTAT DE FILOSOFIA I LLETRES

Data d'aprovació
:   03/03/2011

Data de publicació
:   16/03/2011

Òrgan competent
:   Facultat de Filosofia i Lletres

Secció
:   DISPOSICIONS GENERALS

* [Ver acuerdo en formato **PDF**](/pdf.asp?pdf=1714.pdf)
* Comparteix acuerdo en redes sociales
  + [Enviar sumario por 



    Correu](mailto:?subject=BOUA&body=https://www.boua.ua.es/va/acuerdo/1714)
  + [Compartir acuerdo en 

    Facebook](https://www.facebook.com/sharer.php?u=https://www.boua.ua.es/va/acuerdo/1714)
  + [Compartir acuerdo en 

    X](https://twitter.com/intent/tweet?via=UA_Universidad&text=REGLAMENT DE FUNCIONAMENT INTERN DE LA COMISSIÓ ACADÈMICA DE POSTGRAU DE LA FACULTAT DE FILOSOFIA I LLETRES&url=https://www.boua.ua.es/va/acuerdo/1714)

**Títol:** REGLAMENT DE FUNCIONAMENT INTERN DE LA COMISSIÓ ACADÈMICA DE POSTGRAU DE LA FACULTAT DE FILOSOFIA I LLETRES

**Secció:** DISPOSICIONS GENERALS

**Òrgan:** Facultat de Filosofia i Lletres

**Data d'aprovació:** dijous, 3 de març de 2011

REGLAMENT DE FUNCIONAMENT INTERN DE LA COMISSIÓ ACADÈMICA DE POSTGRAU DE LA FACULTAT DE FILOSOFIA I LLETRES

Aprovat per la Junta de la Facultat de Filosofia i Lletres en la seua sessió del dia 3  de març de 2011

I.- NATURALESA I OBJECTIUS

Article 1. De la naturalesa i objectius

La Comissió Acadèmica de Postgrau de la Facultat de Filosofia i Lletres és l’òrgan encarregat de coordinar i supervisar els estudis oficials de postgrau per delegació de la Junta de Facultat. El seu principal objectiu és vetlar pel bon funcionament d’aquests programes formatius i col·laborar en els processos d’organització, seguiment, avaluació i aplicació dels criteris de qualitat establits pels organismes que tinguen competència per a fer-ho.

II.- COMPETÈNCIES I COMPOSICIÓ

Article 2. De les competències

Són competències de la Comissió Acadèmica de Postgrau de la Facultat de Filosofia i Lletres aquestes:

a)     Proposar criteris d’organització i de coordinació acadèmica de les titulacions de postgrau.

b)     Elaborar procediments d’actuació acadèmica i administrativa per als programes de postgrau.

c)      Supervisar l’adequada implantació de les titulacions de postgrau i fer un seguiment de l’aplicació dels plans d’avaluació i qualitat d’aquests.

d)     Difondre i promocionar l’oferta de titulacions de postgrau.

e)     Realitzar una labor de mediació i interlocució amb els òrgans de govern de la Universitat d’Alacant encarregats de la regulació i gestió dels postgraus.

f)       Vetlar pel compliment del programa formatiu de les assignatures de les titulacions de postgrau, i informar el Deganat i la Junta de Facultat sobre els conflictes o situacions anòmales que se susciten.

g)     Assessorar el professorat responsable de la coordinació acadèmica dels postgraus.

h)     Arreplegar i elevar propostes de millora i actuació dels postgraus a la Comissió de Garantia de Qualitat del Centre i al Deganat, prestant especial atenció a les provinents de l’alumnat i del professorat responsable de la coordinació acadèmica.

i)       Planificar i supervisar les accions de millora dels postgraus.

j)       Emetre informes sobre tots els assumptes relacionats amb l’organització docent de les titulacions de postgrau que li puguen sol·licitar el Deganat o la Junta de Facultat.

k)     Canalitzar i supervisar l’elaboració de propostes de nous estudis de postgrau.

l)       Altres que li encomane la Junta de Facultat.

Article 3. De la composició

1. El Ple de la Comissió d’Estudis de Postgrau estarà compost pels membres següents:

1.1. Membres nats:

a)     Degana/degà, que presidirà la Comissió.

b)    Secretària/secretari de la Facultat, que actuarà com a secretària/secretari de la Comissió.

c)     Vicedegana/vicedegà de Postgrau, o membre de l’equip deganal amb competències en aquestes titulacions.

d)    El professorat responsable de la coordinació acadèmica dels postgraus adscrits a la Facultat (un representant per cada titulació, que podrà designar un suplent per a casos d’absència).

1.2. Altres membres:

a)     Dos representants de l’alumnat de postgrau triats per i entre aquest alumnat amb el procediment que es detalla a continuació:

a.      L’alumnat de cada titulació de postgrau triarà un representant entre els estudiants d’aquesta titulació.

b.     Si el nombre total de candidatures proposades per tots els postgraus no és més alt de dos, aquests candidats seran designats directament com a membres de la Comissió.

c.      Si el nombre total de candidatures proposades resultara més alt de dues, es portarà a terme un sorteig entre els representants dels diferents postgraus.

b)    Un representant del PAS, designat pel deganat.

Per invitació potestativa del Deganat, el professorat responsable de la coordinació acadèmica dels postgraus no adscrits a la Facultat, però vinculats per qüestions docents a departaments d’aquesta, podrà participar en les reunions de la comissió amb veu però sense vot.

III - FUNCIONAMENT I RÈGIM DE SESSIONS

Article 4. Del funcionament

1. La Comissió Acadèmica de Postgrau es reunirà, a proposta de la Presidència, per a tractar les matèries de la seua competència. Les sessions podran tenir caràcter ordinari i extraordinari.

2. Hi haurà almenys tres sessions de caràcter ordinari durant cada curs acadèmic: la primera a l’inici de curs, la segona al final del primer semestre i la tercera al final de segon semestre. En la primera sessió es constituirà i renovarà la Comissió.

3. En cas d’absència justificada a alguna reunió, els membres responsables de la coordinació acadèmica dels postgraus i també els representants de l’alumnat i del PAS, podran delegar en el seu suplent o en un altre membre de la Comissió.

Article 5. Convocatòria

1. La convocatòria, que correspon a la Presidència de la Comissió, haurà de notificar-se per escrit, amb una antelació mínima de quaranta-vuit hores lectives, acompanyada de l’ordre del dia.

2. L’ordre del dia el fixarà la Presidència de la Comissió, que tindrà en compte, si escau, les peticions formulades per escrit pels diferents membres d’aquesta.

Article 6. Quòrum

1. El quòrum per a la vàlida constitució de la Comissió a l’efecte de realització de sessions, deliberacions i presa d’acords, requerirà la presència de la presidenta o president i de la secretària o secretari o, si escau, de qui els substituïsquen, i de la meitat almenys de la resta de components, en primera convocatòria.

2. Si no hi ha quòrum, la Comissió es constituirà en segona convocatòria mitja hora després de l’assenyalada per a la primera. A l’efecte de l’apartat anterior, bastarà amb la presència de la presidenta o president i de la secretària o secretari o dels seus substituts i l’assistència de la tercera part dels membres de l’òrgan.

3. Els acords seran adoptats per la majoria simple dels assistents a la sessió. El vot de la presidenta o president serà diriment en el supòsit d’empat. Les referències al règim d’acords es computaran tenint en compte el nombre de membres que a cada moment componguen l’òrgan.

4. No podrà ser objecte de deliberació o acord cap assumpte que no figure en l’ordre del dia de la sessió, llevat que estiguen presents tots els membres de la Comissió i siga declarada la urgència de l’assumpte pel vot favorable de la majoria absoluta.

Article 7. Actes

1. De cada sessió s’alçarà acta que contindrà, com a mínim, les circumstàncies de temps i lloc en què ha tingut lloc, la relació d’assistents, els punts tractats i la descripció de les propostes i acords.

2. Les actes seran signades per la secretària o secretari amb el vistiplau de la Presidència, i se sotmetran a l’aprovació en la sessió següent.

3. Les actes seran remeses a la Secretaria de la Facultat perquè en prenga coneixement i les arxive.

4. Els acords que han de ser ratificats per la Junta de Facultat s’elevaran al Deganat per a incloure’ls en l’ordre del dia de la Junta següent.

Article 8. Renovació

1. Els representants de l’alumnat en la comissió es renovaran al principi de cada curs acadèmic.

2. El representant del PAS serà renovat al principi de cada curs acadèmic a proposta del degà.

3. Els membres restants es renovaran quan cessen en el seu càrrec, i seran substituïts automàticament per la persona que assumisca aquest càrrec.

Article 9. Pèrdua de la condició de membre de la Comissió

Es considerarà que un membre de la Comissió decau com a part d’aquesta quan concórrega, almenys, una de les circumstàncies següents:

1. En el cas dels membres nats, quan deixen d’exercir el càrrec que els converteixen en membres nats de la Comissió.

2. En la resta dels casos, quan:

a) Deixe de pertànyer a la Facultat.

c) Deixe de formar part del col·lectiu a què representa, en el cas d’estudiants i PAS.

d) A petició pròpia, sempre que estiga degudament justificada.

Disposició final

Aquest reglament entrarà en vigor a partir de l’endemà de publicar-se en el BOUA, una vegada aprovat per la Junta de Facultat.





[Carretera Sant Vicent del Raspeig s/n  
03844 Sant Vicent del Raspeig - Alacant  
 Tel. 42 969 6217 - Fax 20 363 9091](https://www.google.es/maps/@43.403960,-0.5145466,17z)

* [Sol·licitar mes informació](http://cvnet.cpd.ua.es/uaSolicitudes/Solicitud/49?idioma=va)
* [Seguretat i emergències: 112](https://sp.ua.es/es/botones/urgencias.html)

* [Facebook](https://www.facebook.com/campusUA)
* [Twitter](https://twitter.com/UA_Universidad)
* [Youtube](https://www.youtube.com/user/UAVideoTube)
* [Instagram](https://instagram.com/ua_universidad)
* [LinkedIn](https://www.linkedin.com/edu/school?id=12778&trk=tyah&trkInfo=tarId%2E4157119261778%2Ctas%3Auniversidad%20alicante%2Cidx%3A5-1-11)

* [Home](/)
* [contactar](https://www.ua.es/va/index_sugerencias.html)

* [Condicions d'ús](https://si.ua.es/va/web-institucional-ua/normativa/condiciones-de-uso.html)
* [Certificat UA](https://si.ua.es/va/servicios/seguridad/certificat-de-seguretat-ua.html)
* [Accessibilitat](https://web.ua.es/va/accesibilidad/declaracion-de-accesibilidad.html)
* [Política de privacitat](https://seuelectronica.ua.es/va/privadesa.html)
* [Cookies](https://si.ua.es/va/web-institucional-ua/normativa/politica-de-cookies.html)
* [Informació Legal](https://si.ua.es/va/web-institucional-ua/normativa/aviso-legal.html)
* [© Universitat d'Alacant 1996-2021](https://si.ua.es/va/web-institucional-ua/normativa/copyright.html)